แนวโน้มหุ้นยังแกว่งตามปัจจัยนอกประเทศ
ตลาดหุ้นไทยยังแกว่งตัวขึ้น-ลงตามปัจจัยภายนอกประเทศคาด ดัชนีมีแนวรับที่ 1,056 1,048 และ 1,035 จุด ขณะที่แนวต้านคาดว่าจะอยู่ที่ 1,066 และ 1,076 จุด ตามลำดับ
6 มิ.ย. 2554

ตลาดหุ้นไทยยังแกว่งตัวขึ้น-ลงตามปัจจัยภายนอกประเทศคาด ดัชนีมีแนวรับที่ 1,056 1,048 และ 1,035 จุด ขณะที่แนวต้านคาดว่าจะอยู่ที่ 1,066 และ 1,076 จุด ตามลำดับ 
ความเคลื่อนไหวของดัชนีตลาดหลักทรัพย์ไทยในช่วงสัปดาห์นี้ 6-10มิ.ย. บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองว่า ดัชนีอาจยังคงแกว่งขึ้นลง ตามปัจจัยภายนอกประเทศเป็นหลัก โดยปัจจัยที่ต้องติดตาม ได้แก่ พัฒนาการของการแก้ปัญหาหนี้ในยูโรโซน การเมืองในประเทศ ตลอดจนการรายงานตัวเลขเศรษฐกิจสหรัฐฯ อาทิ รายงาน Beige Book และดุลงบประมาณของรัฐบาลกลาง ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,056 1,048 และ 1,035 จุด ขณะที่แนวต้านคาดว่าจะอยู่ที่ 1,066 และ 1,076 จุด ตามลำดับ
ขณะที่ความเคลื่อนไหวในวันที่ 6 มิ.ย. คาดว่าตลาดหุ้นจะปรับตัวเพิ่มขึ้นนำโดยแรงซื้อหุ้นธนาคารจากการเก็งกำไรว่าจะได้ประโยชน์จากการปรับขึ้นอัตราดอกเบี้ยนโยบาย ก่อนที่ดัชนีจะปรับตัวลดลงในช่วงที่เหลือของสัปดาห์ จากความกังวลต่อปัญหาหนี้ของกรีซ แม้จะมีความเป็นไปได้ที่จะได้รับเงินช่วยเหลือก้อนถัดไปจาก EU/IMF นอกจากนี้ ตลาดยังถูกกดดันจากตัวเลขเศรษฐกิจสหรัฐฯ ที่ออกมาแย่กว่าที่คาดการณ์